Foilsiú teachtaireachta maidir le leasú caighdeánach a fhormheas ar an tsonraíocht táirge le haghaidh ainm in earnáil an fhíona dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 123/10)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH A FHORMHEAS

“Irpinia”

PDO-IT-A0279-AM02

Dáta na cumarsáide: 17 Nollaig 2021

TUAIRISC AR AN LEASÚ A FHORMHEAS AGUS AR NA CÚISEANNA INA LEITH

1. Teideal Cineálacha nua táirge

— Cuireadh na cineálacha seo a leanas isteach: Spumante Bianco (geal súilíneach), Spumante Rosso (dearg súilíneach), Spumante Rosato (rosé súilíneach), Spumante Aglianico (Aglianico súilíneach), Spumante Aglianico vinificato in bianco (Aglianico súilíneach a coipeadh gan na craicne), Falanghina Passito (fíon ó fhíonchaora triomaithe), Aglianico vinificato in bianco (Aglianico a coipeadh gan na craicne).

Tá an leasú seo mar thoradh ar an ngá atá le “Irpinia” DOC a chosaint agus a chur chun cinn, ag cur béim ar na saintréithe speisialta a bhaineann leis, saintréithe atá bunaithe ar ilchumas an limistéir áitiúil. Is é an aidhm atá leis na féidearthachtaí a bhaineann le léiriú a thabhairt ar an limistéar a leathnú agus raon táirgí níos cuimsithí a chur ar fáil. Beifear in ann limistéar agus an sonrúchán a shaintréithriú ar bhealach níos fearr a bhuí leis na cineálacha nua a chur leis. Leis sin, beidh an fhéidearthacht ann le haghaidh dul i bhfód níos mó ar an margadh, agus cuirfear táirgí níos leithne ar fáil do na tomhaltóirí deiridh, lena n-áirítear cineálacha fíona a táirgeadh roimhe seo mar Indicazione Geografica Tipica (IGT) nó mar fhíonta cineálacha.

Déanann an leasú seo difear d’Airteagail 1, 2, 4, 5, 6, 7 agus 8 den tsonraíocht, agus le roinn 4 agus 5 den doiciméad aonair.

2. Athruithe ar an meascán cineálacha le haghaidh na gcineálacha fíona atá ann faoi láthair agus an meascán cineálacha a chur san áireamh le haghaidh na gcineálacha nua

— Athraíodh an meascán cineálacha le haghaidh fíonta geala: ó “Greco, idir 40 % agus 50 %, Fiano, idir 40 % agus 50 %” go “Fiano agus Greco, agus iad mar an t-aon chineál ann nó measctha, ag 50 % ar a laghad”. Rinneadh athbhreithniú ar an meascán cineálacha maidir le céatadáin na bpríomhchineálacha [a úsáidtear i meascáin]. Rinneadh é sin chun úsáid níos fearr a bhaint as na cineálacha eile a fhástar, agus le bheith in ann fíonta den chineál sin a d’fhéadfadh a mbaineann saintréithe éagsúla leo a táirgeadh.

— Suíodh an meascán cineálacha céanna le haghaidh an chineáil nua fíona gheal súilínigh.

— Athraíodh an meascán cineálach le haghaidh fíonta dearga, rosé agus “Novello” [óga]: ó “íosmhéid 70 % Aglianico” chuig “íosmhéid 50 % Aglianico”. Rinneadh athbhreithniú ar an meascán cineálacha maidir le céatadáin na bpríomhchineálacha. Rinneadh é sin chun úsáid níos fearr a bhaint as na cineálacha eile a fhástar, agus le bheith in ann fíonta den chineál sin a d’fhéadfadh a mbaineann saintréithe éagsúla leo a táirgeadh.

— Suíodh an meascán cineálacha céanna le haghaidh an chineáil nua fíona dheirg shúilínigh agus an chineáil nua fíona rosé shúilínigh.

— Suíodh an meascán cineálacha le haghaidh na gcineálacha nua fíona shúilínigh a dhéantar d’fhíonchaora Aglianico, arb iad sin: Aglianico súilíneach agus Aglianico súilíneach a coipeadh gan na craicne.

— Maidir le fíonta súilíneacha le tagairt don chineál fíniúna, luaitear sa tsonraíocht anois nach mór do na cineálacha tánaisteacha a bheith mar fhíonchaora den dath céanna leis an gcineál a luaitear. Is leasú ar an bhfoclaíocht é sin a fhorlíonann an tuairisc chun níos mó sonraí a sholáthar ar na roghanna atá ann cineálacha tánaisteacha fíniúna a úsáid i gcineálacha éagsúla fíona.

— Suíodh an meascán cineálacha le haghaidh na gcineálacha fíona atá fágtha: Aglianico a coipeadh gan na craicne agus Falanghina Passito.

— Maidir leis na cineálacha nua fíona, ní mór do na cineálacha fíniúna a bheith oiriúnach le fás i gcúige Avellino go sonrach, agus ní an réigiún níos leithne de Campania a bhí ní ba ghinearálta. Tá eisceachtaí i bhfeidhm maidir le fíonta licéir ó fhíonchaora Aglianico, agus na fíonta ó fholimistéar Campi Taurasini, féadfaidh fíonchaora le haghaidh na bhfíonta sin teacht ó áit ar bith i réigiún Campania. Is leasú é sin ar an bhfoclaíocht agus é d’aidhm aige tuairisc níos fearr a thabhairt ar na cineálacha fíniúna éagsúla a áirithítear sa chlár fíonghort.

Déanann na leasuithe seo difear d’Airteagal 2 den tsonraíocht.

3. Nuashonrú maidir leis na cineálacha táirge a liostaítear sa limistéar táirgthe

— Cuireadh an focal “freisin” isteach ionas gur féidir na cineálacha nua fíonta súilíneacha, chomh maith leis na fíonta le tagairt do chineál fíniúna atá ann cheana féin, a áirithiú sa sainmhíniú ar na limistéir le haghaidh saothraithe.

— Cuireadh catagóir nua “Aglianico a coipeadh gan na craicne” isteach, ionas go bhféadfaidh sé a bheith san áireamh sa tuairisc ar na limistéir atá beartaithe le haghaidh saothraithe le haghaidh gach catagóir fíona.

Níor síneadh an limistéar. Is leasuithe ar an bhfoclaíocht iad sin nach nuashonraíonn ach na cineálacha táirgí a leagtar amach in Airteagal 3 den tsonraíocht.

4. Uastáirgeachta fíniúna in aghaidh an heicteáir agus neart alcóil nádúrtha íosta de réir toirte

— Maidir leis na fíonta súilíneacha le tagairt do chineál fíniúna, laghdaíodh an neart alcóil ó 10.50 go 10.00, chun fíonta níos úire agus níos éadroime a tháirgeadh. Cuireadh cineál nua “Aglianico” isteach agus baineann na teorainneacha céanna leis.

— Cuireadh cineál nua “Falanghina Passito” leis an tuairisc ar “Falanghina” agus baineann na teorannacha céanna leis.

— Cuireadh coinníollacha maidir le táirgeacht fíonchaor agus le neart alcóil le haghaidh na gcineálacha nua fíona leis: Aglianico a coipeadh gan na craicne, geal súilíneach, rosé súilíneach agus dearg súilíneach.

Baineann an leasú seo le hAirteagal 4 den tsonraíocht agus roinn 5.2 den doiciméad aonair.

5. Srianta le suíomhanna na bhfíonghort

— Baineadh an teorainn de 600 méadar le haghaidh fíonghort. Rinneadh amhlaidh mar sa tsonraíocht atá ann faoi láthair, níl feidhm ag an teorainn maidir le fíonghoirt atá lonnaithe i gcríocha na mbardas atá laistigh de limistéir táirgthe sonrúcháin Irpinia eile: Denominazione di Origine Controllata e Garantita (DOCG) (sonrúcháin tionscnaimh ráthaithe agus rialaithe) “Fiano di Avellino”, “Greco di Tufo” agus “Taurasi”, agus na fíonghoirt i bhfolimistéar “Campi Taurasini”. Thairis sin, mar gheall ar éifeachtaí an athraithe aeráide, tá méadú ag teacht ar shaothrú fíniúnacha ag airdí níos airde.

Baineann an leasú sin le hAirteagal 4 den tsonraíocht.

6. Maoluithe lasmuigh den limistéar le haghaidh oibríochtaí fíonóireachta

— Baineadh an roinn ina cumhdaíodh maoluithe féideartha lasmuigh den limistéar le haghaidh oibríochtaí lena n-áirítear fíonóireacht, aibiú, tiontú go fíon súilíneach agus aosú. Deimhníodh na maoluithe a deonaíodh cheana féin. Deimhníonn an fhoclaíocht nua na húdaruithe le haghaidh maoluithe a dheonaítear faoi Airteagal 5 de shonraíocht DOC “Irpinia”, san iarscríbhinn a ghabhann leis an bhForaithne ón Aire an 13 Meán Fómhair 2005.

Baineann an leasú seo le hAirteagal 5 den tsonraíocht agus roinn 9 den doiciméad aonair.

7. Fíon súilíneach a tháirgeadh

— Leasaíodh an fhaisnéis sin maidir le fíonta súilíneacha a tháirgtear ag úsáid an mhodha thraidisiúnta, ina dtarlaíonn an dara coipeadh sa bhuidéal, nó ag úsáid an mhodha umair, ar a dtugtar próiseas Charmat freisin, chun na cineálacha nua fíona a chur san áireamh. I gcás fíonta súilíneacha a tháirgtear ag úsáid an mhodha thraidisiúnta, lena dhéantar an dara coipeadh sa bhuidéal, laghdaíodh an tréimhse íosta roimh an scaoileadh lena thomhailt ó 20 mí go 18 mí.

Baineann an leasú seo le hAirteagal 5 den tsonraíocht agus roinn 5.1 den doiciméad aonair.

8. Limistéar geografach le tiontú chuig fíon súilíneach

— Baineadh tagairt don limistéar geografach ina ndéantar an tiontú go fíon súilíneach. Is mar gheall go bhfuil an fhoráil seo sa roinn ar mhaoluithe féideartha lasmuigh den limistéar le haghaidh oibríochtaí lena n-áirítear fíonóireacht, aibiú, tiontú go fíon súilíneach agus aosú cheana féin a rinneadh amhlaidh.

Déanann na leasuithe seo difear d’Airteagal 5 den tsonraíocht.

9. Fíonta Passito le tagairt don chineál fíniúna

Cuireadh catagóir fíona nua “Falanghina Passito” isteach. Rinneadh an liosta d’fhíonta Passito le tagairt don chineál fíniúna a nuashonrú. Thairis sin, cuireadh an téarma “táirgthe” isteach in ionad “déanta” mar gheall go bhfuil sé níos oiriúnaí mar théarma sa chomhthéacs.

Baineann an leasú sin le hAirteagal 5 den tsonraíocht.

10. Folimistéar Campi Taurasini - dáta scaoilte lena thomhailt

Maidir le fíonta “Irpinia” ó fholimistéar Campi Taurasini, cuireadh “dáta scaoilte lena thomhailt” isteach in ionad “tréimhse aoisithe”, agus an dáta sin ón 1 Meán Fómhair an bhliain i ndiaidh bhliain na buainte. Is é is cuspóir leis sin an fhaisnéis a thabhairt i gcomhréir le forálacha sa mhír leathdheireanach d’Airteagal 6 den tsonraíocht atá ann faoi láthair.

Baineann an leasú sin le hAirteagal 5 den tsonraíocht.

11. Tuairiscí ar na cineálacha nua táirge agus leasuithe ar shaintréithe áirithe a bhaineann leis na fíonta a áirithítear cheana féin

— Cuireadh na saintréithe ceimiceacha, fisiciúla agus orgánaileipteacha isteach le haghaidh na gcineálacha nua: geal súilíneach, dearg súilíneach, rosé súilíneach, Aglianico súilíneach, Aglianico súilíneach a coipeadh gan na craicne, Aglianico a coipeadh gan na Aglianico a coipeadh gan na craicne agus Falanghina Passito. Agus na cineálacha nua á gcur leis, bhí gá le saintréithe ceimiceacha, fisiciúla agus orgánaileipteacha fíonta nuair a óltar iad a shainiú. Léirítear sna sonraí anailíseacha a measadh go cúramach agus atá mionsonraithe agus sna tuairiscí gur táirgí ar ardchaighdeán iad seo.

— Cuireadh an téarma “leath-thirim” isteach le haghaidh na gcineálacha a leanas: geal, dearg, Coda di Volpe, Falanghina, Fiano, Greco (ar scriosadh an téarma “dian” ina leith agus tagairt á dhéanamh don bhlas), Piedirosso, Sciascinoso, Aglianico, agus fíonta ó fholimistéar Campi Taurasini. Maidir le an méid siúcra iarmharaigh, cuireadh leis na leasuithe chun “tirim” agus “tirim nó leath-thirim” a chur san áireamh. Tá sé sin mar fhreagra ar rogha tomhaltóirí agus iad ag roghnú fíonta atá níos boige, atá éasca le hól agus taitneamh a bhaint astu. Rinneadh anailís chúramach ar na luachanna ar bhonn anailís a rinneadh ar chineálacha comhchosúla a tháirgtear sa limistéar.

— Laghdaíodh an aigéadacht iomlán íosta ó 5.0 go 4.5 ghram in aghaidh an lítir le haghaidh fíonta rosé agus “Novello” (óga). Bhí gá leis an leibhéal íosta aigéadachta iomlán a laghdú mar gheall ar éifeachtaí an athraithe aeráide agus na tréimhsí aibithe a bhíonn ag na fíonchaora.

— Cuireadh síneadh leis an raon leibhéal siúcra sa dáileog ó nialas go milis le haghaidh Falanghina súilíneach, Fiano súilíneach agus Greco súilíneach.

— Laghdaíodh an neart alcóil iomlán íosta de réir toirte ó 11.50 go 11.00 le haghaidh Falanghina súilíneach, Fiano súilíneach agus Greco súilíneach. Leis na leasuithe sin cuireadh síneadh leis na leibhéil éagsúla milseachta sna saintréithe blais chun freastal ar éilimh tráchtála. Laghdaíodh an neart alcóil iomlán íosta de réir toirte chun ligean d’fhíonta níos úire agus níos éadroime a tháirgeadh. Baineann an leasú seo le hAirteagal 6 den tsonraíocht agus roinn 4 den doiciméad aonair.

12. Téarmaí tuairisciúla ar lipéadú a nuashonrú

— Baineadh na haidiachtaí “breise” agus “breá” ón liosta de thuairiscí a bhfuil toirmisc orthu mar úsáideadh iad chun tuairisc a thabhairt ar shaintréithe cineálacha áirithe fíonta. Baineann an leasú sin le hAirteagal 7 den tsonraíocht.

13. Léiriú “coipeadh gan craicne”

— Cuireadh faisnéis isteach maidir le litreoireacht agus suíomh an léirithe “coipthe gan na craicne” ar lipéadú an chineáil fíona Aglianico nua a choiptear gan craicne. Tá an léiriú “coipeadh gan na craicne” riachtanach. Ní mór dó a bheith le feiceáil díreach faoin ainm “Irpinia Aglianico”, i litreacha nach mó iad ná na litreacha a luann an sonrúchán tionscnaimh. Is mar gheall ar an ngá atá le húsáid léirithe a rialú le haghaidh an chineáil fíona a chuirtear san áireamh anois a rinneadh amhlaidh. Baineann an leasú seo le hAirteagal 7 den tsonraíocht agus roinn 4 den doiciméad aonair.

14. Léiriú “gan bliain fíona” le haghaidh fíonta súilíneacha

Maidir le buidéil ina bhfuil fíon súilíneach “non millesimato” (gan bliain fíona), maítear go bhfuil díolúine ón riachtanas leis an mbliain táirgeachta fíniúna a lua.

Baineann an leasú seo le hAirteagal 7 den tsonraíocht agus roinn 9 den doiciméad aonair.

15. Pacáistiú, méideanna ainmniúla, dúntáin agus coimeádáin - leasuithe

— Cuireadh an téarma “dúntóirí” isteach in ionad “dúntáin” chun ceannteideal an airteagail a dhéanamh níos sonraí.

— Cuireadh an rogha chun coimeádáin seachas coimeádáin ghloine a úsáid isteach, mar shampla mála i mbosca, chun freagairt ar nósanna tomhaltóirí nua, agus ar éilimh na margaí idirnáisiúnta.

— Cuireadh foráil isteach ag cur cosc ar pacáistiú “mála i mbosca” le haghaidh fíonta a mheastar a bheith neamhoiriúnach le haghaidh coimeádán den sórt sin mar gheall go bhfuil ardmheas ag daoine orthu.

— Cuireadh foráil isteach ag cur cosc ar pacáistiú “mála i mbosca” a úsáid le haghaidh na fíonta a leanas: Irpinia Campi Taurasini, Irpinia Fiano Passito, Irpinia Greco Passito, Irpinia Falanghina Passito, Irpinia Aglianico Passito agus fíon licéir Irpinia Aglianico. I bhfianaise an meas níos mó a bhaineann leo, meastar go bhfuil na fíonta sin neamhoiriúnach do choimeádáin den sórt sin.

— Nuashonraíodh an tagairt chun í a thabhairt i gcomhréir leis na córais dúnta coimeádán a cheadaítear sna rialacha, cé is moite d’ chaipíní corónach. Thairis sin, maidir le fíonta súilíneacha, sonraítear nach mór na dúntáin traidisiúnta ag a bhfuil an chruth muisiriún shainiúil a bheith in úsáid sna buidéil ghloine. Ní cheadaítear plaisteach le haghaidh méideanna ainmniúla is mó ná 0.200 lítear. Déanann na leasuithe seo difear d’Airteagal 8 den tsonraíocht.

DOICIMÉAD AONAIR

1. Ainm an táirge

Irpinia

2. Cineál táisc gheografaigh

STFC – Sonrúchán Tionscnaimh Faoi Chosaint

3. Catagóirí táirgí fíniúna

1. Fíon

3. Fíon licéir

4. Fíon súilíneach

15. Fíon ó fhíonchaora rísínithe

4. TUAIRISC AR AN bhfíon NÓ AR NA FÍONTA

1. “Irpinia Bianco” (“Irpinia” Geal)

TUAIRISC THÉACSÚIL GHAIRID

Dath: buí amhail dath an tuí agus déine éagsúil leis; Dea-bholadh: bláthach, torthaíoch; Blas: tirim nó leath-thirim, cothromaithe, sainiúil; Neart alcóil iomlán íosta de réir toirte: 10.50 % toirte, eastóscán íosta saor ó shiúcra: 15.0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4.5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

2. Fíon geal súilíneach “Irpinia”

TUAIRISC THÉACSÚIL GHAIRID

Cúr: breá agus marthanach; Dath: buí amhail tuí ag déine éagsúil, uaireanta le himireacha glasa nó órga; Dea-bholadh: deas, mór agus stuama;

Blas: breá agus comhchuí, idir poseolaíocht nialasach agus milis, Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 15,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 5,0 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

3. “Irpinia” Rosso (“Irpinia” Dearg)

TUAIRISC THÉACSÚIL GHAIRID

Dath: dath an rúibín agus déine éagsúil leis; Dea-bholadh: bláthach, torthaíoch; marthanach; Blas: tirim nó leath-thirim, cothromaithe, sainiúil;

Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 20,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

4. “Irpinia” Rosso spumante (“Irpinia” dearg súilíneach)

TUAIRISC THÉACSÚIL GHAIRID

Cúr: breá agus marthanach; Dath: dath an rúibín agus déine éagsúil leis; Blas: breá agus comhchuí, idir poseolaíocht nialasach agus milis, Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 18,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 5,0 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

5. “Irpinia” Rosato (“Irpinia” Rosé)

TUAIRISC THÉACSÚIL GHAIRID

Dath: bándearg agus déine éagsúil leis; Dea-bholadh: bláthach, torthaíoch; Blas: tirim nó leath-thirim, úr, bog; Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 18,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

6. “Irpinia” Rosato spumante (Rosé “Irpinia” súilíneach)

TUAIRISC THÉACSÚIL GHAIRID

Cúr: breá agus marthanach; Dath: bándearg agus déine éagsúil leis. Dea-bholadh: deas, mór agus stuama; Blas: breá agus comhchuí, idir poseolaíocht nialasach agus milis, Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 16,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 5,0 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

7. “Irpinia” Novello (“Irpinia” Óg)

TUAIRISC THÉACSÚIL GHAIRID

Dath: dearg scothchorcra; Dea-bholadh: fíonmhar, torthaíoch, dian; Blas: tirim nó leath-thirim, úr, dian; Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 17,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

8. “Irpinia” Coda di Volpe

TUAIRISC THÉACSÚIL GHAIRID

Dath: buí amhail tuí agus déine éagsúil leis; Dea-bholadh: bláthach, torthaíoch; Blas: tirim nó leath-thirim, úr, bog; Neart alcóil iomlán íosta de réir toirte: 11,00 % toirte, eastóscán íosta saor ó shiúcra: 16,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

9. “Irpinia” Falanghina

TUAIRISC THÉACSÚIL GHAIRID

Dath: buí amhail tuí le himireacha glasa; Dea-bholadh: bláthach, torthaíoch, dian; Blas: tirim nó leath-thirim, úr, bog; Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 16,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

10. Sparkling “Irpinia” Falanghina

TUAIRISC THÉACSÚIL GHAIRID

Cúr: breá agus marthanach; Dath: buí amhail tuí agus déine éagsúil leis, uaireanta le himireacha glasa nó órga; Dea-bholadh: deas, mór agus stuama, is gnách don chineál fíniúna tionscnaimh; Blas: breá agus comhchuí, idir poseolaíocht nialasach agus milis; Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 18,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 5,0 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

11. “Irpinia” Falanghina Passito

TUAIRISC THÉACSÚIL GHAIRID

Daite: dath buí domhain idir amhail tuí agus órga, uaireanta le beagán ómra; Dea-bholadh: fíneálta, sainiúil, bláthach, torthaíoch, cumhra;

Blas: meánmhilis nó milis, tathagach, cothromaithe, is gnách don chineál fíniúna tionscnaimh, Neart alcóil iomlán íosta de réir toirte: 15,50 % toirte, arb ionann é agus 12,00 % toirte ar a laghad, Aigéadacht iomlán íosta: 4,5 g/l; Eastóscán íosta saor ó shiúcra: 21,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 12,00 Aigéadacht iomlán íosta 4.5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

12. “Irpinia” Fiano

TUAIRISC THÉACSÚIL GHAIRID

Dath: buí amhail tuí agus déine éagsúil leis; Dea-bholadh: torthaíoch, bláthach, sainiúil; Blas: tirim nó leath-thirim, úr, bog; Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 16,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

13. “Irpinia” Fiano spumante (Fiano “Irpinia” súilíneach)

TUAIRISC THÉACSÚIL GHAIRID

Cúr: breá agus marthanach; Dath: buí amhail tuí agus déine éagsúil leis, uaireanta le himireacha glasa nó órga; Dea-bholadh: deas, mór agus stuama, is gnách don chineál fíniúna tionscnaimh; Blas: breá agus comhchuí, idir poseolaíocht nialasach agus milis; Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 18,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 5,0 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

14. “Irpinia” Fiano Passito

TUAIRISC THÉACSÚIL GHAIRID

Dath: is gnách don chineál fíniúna tionscnaimh; Dea-bholadh: fíneálta, sainiúil, bláthach, torthaíoch; Blas: meánmhilis nó milis, tathagach, cothromaithe, is gnách don chineál fíniúna tionscnaimh, Neart alcóil iomlán íosta de réir toirte: 15,50 % toirte, Eastóscán íosta saor ó shiúcra: 21,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 12,00 Aigéadacht iomlán íosta 4,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

15. “Irpinia” Greco

TUAIRISC THÉACSÚIL GHAIRID

Dath: buí amhail tuí agus déine éagsúil leis; Dea-bholadh: bláthach, torthaíoch; Blas: tirim nó leath-thirim, úr, bog; Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 16,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

16. Fíon súilíneach Greco “Irpinia”

TUAIRISC THÉACSÚIL GHAIRID

Cúr: breá agus marthanach; Dath: buí amhail tuí agus déine éagsúil leis, uaireanta le himireacha glasa nó órga; Dea-bholadh: deas, mór agus stuama, is gnách don chineál fíniúna tionscnaimh; Blas: breá agus comhchuí, idir poseolaíocht nialasach agus milis; Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 18,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 5,0 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

17. “Irpinia” Greco Passito

TUAIRISC THÉACSÚIL GHAIRID

Dath: is gnách don chineál fíniúna tionscnaimh; Dea-bholadh: fíneálta, sainiúil, bláthach, torthaíoch; Blas: meánmhilis nó milis, tathagach, cothromaithe, is gnách don chineál fíniúna tionscnaimh, Neart alcóil iomlán íosta de réir toirte: 15,50 % toirte, Eastóscán íosta saor ó shiúcra: 21,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 12,00 Aigéadacht iomlán íosta 4,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

18. “Irpinia” Piedirosso

TUAIRISC THÉACSÚIL GHAIRID

Dath: dath dearg an rúibín agus déine éagsúil leis; Dea-bholadh: torthaíoch, fada agus dian; Blas: tirim nó leath-thirim, tainneach ar bhealach deas; Neart alcóil iomlán íosta de réir toirte: 11,50 % toirte, Eastóscán íosta saor ó shiúcra: 20,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

19. “Irpinia” Sciascinoso

TUAIRISC THÉACSÚIL GHAIRID

Dath: dath an rúibín agus déine éagsúil leis; Dea-bholadh: torthaíoch; sainiúil, dian; Blas: tirim nó leath-thirim, bog, cothromaithe;

Neart alcóil iomlán íosta de réir toirte: 11,50 % toirte, Eastóscán íosta saor ó shiúcra: 20,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

20. “Irpinia” Aglianico

TUAIRISC THÉACSÚIL GHAIRID

Dath: dath an rúibín agus déine éagsúil leis; Dea-bholadh: sainiúil, dian; Blas: tirim nó leath-thirim, tainneach ar bhealach deas, cothromaithe;

Neart alcóil iomlán íosta de réir toirte: 11,50 % toirte, Eastóscán íosta saor ó shiúcra: 20,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4,5 Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

21. “Irpinia” Aglianico spumante (“Irpinia” Aglianico Súilíneach)

TUAIRISC THÉACSÚIL GHAIRID

Cúr: breá agus marthanach; Dath: bándearg nó dearg agus déine éagsúil leis. Dea-bholadh: breá, mór agus stuama, is gnách don chineál fíniúna tionscnaimh;

Blas: breá agus comhchuí, idir poseolaíocht nialasach agus milis, Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 18,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) 5,0 Dé-ocsaíd sulfair iomlán uasta (i milleagraim in aghaidh an lítir)

22. Aglianico “Irpinia” a coipeadh gan na craicne

TUAIRISC THÉACSÚIL GHAIRID

Dath: buí amhail tuí agus déine éagsúil leis le beagán airgid nó bándearg; Dea-bholadh: bláthach, torthaíoch; Blas: tirim nó leath-thirim, breá, cothromaithe, deas; Neart alcóil iomlán íosta de réir toirte: 11,50 % toirte, Eastóscán íosta saor ó shiúcra: 17,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4,5 Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

23. Aglianico “Irpinia” súilíneach a coipeadh gan na craicne

TUAIRISC THÉACSÚIL GHAIRID

Cúr: breá agus marthanach; Dath: buí amhail tuí ag déine éagsúil le himireacha airgid nó bándearga; Dea-bholadh: deas, mór agus stuama, is gnách don chineál fíniúna tionscnaimh; Blas: breá agus comhchuí, idir poseolaíocht nialasach agus milis; Neart alcóil iomlán íosta de réir toirte: 11,00 % toirte, Eastóscán íosta saor ó shiúcra: 18,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 5,0 Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

24. “Irpinia” Aglianico Passito

TUAIRISC THÉACSÚIL GHAIRID

Dath: is gnách don chineál fíniúna tionscnaimh; Dea-bholadh: fíneálta, sainiúil, bláthach, torthaíoch; Blas: meánmhilis nó milis, tathagach, cothromaithe, is gnách don chineál fíniúna tionscnaimh, Neart alcóil iomlán íosta de réir toirte: 15,00 % toirte, Eastóscán íosta saor ó shiúcra: 21,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 12,00 Aigéadacht iomlán íosta 4,5 Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

25. Fíon licéir Aglianico “Irpinia”

TUAIRISC THÉACSÚIL GHAIRID

Dath: dath dearg dian an rúibín ar a dtagann dath an ghairnéid le haois; Dea-bholadh: ainglí, dian, sainiúil; Blas: mór, veilbhitiúil, te, tirim nó a bhfuil maothlachas iomlán ann i gcás na gcatagóirí leath-thirime, meánmhilse agus milse; Neart alcóil iomlán íosta de réir toirte: 16,00 % toirte, Eastóscán íosta saor ó shiúcra: 21,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 15,00 Aigéadacht iomlán íosta 4,5 Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

26. Folimistéar “Irpinia” Campi Taurasini

TUAIRISC THÉACSÚIL GHAIRID

Dath: dath an rúibín agus dath an ghairnéid ag teacht air le haois; Dea-bholadh: dian, fada, sainiúil agus deas; Blas: tirim nó leath-thirim, tainneach ar bhealach deas, bog, tathag aige; Neart alcóil iomlán íosta de réir toirte: 12,00 % toirte, Eastóscán íosta saor ó shiúcra: 22,0 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4,5 Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

5. Cleachtais maidir le fíonóireacht

a. Cleachtais fhíoneolaíocha shonracha

1. Fíon súilíneach a tháirgeadh

Cleachtas fíoneolaíoch sonrach

Déantar fíonta súilíneacha tríd an dara coipeadh a dhéanamh sa bhuidéal (an modh traidisiúnta) nó ag úsáid an mhodha umair (próiseas Charmat).

2. Coipeadh gan na craicne

Cleachtas fíoneolaíoch sonrach

Coipeadh gan na craicne, gan teagmháil leis an gcraiceann, fíonchaor dearg chun úrfhíon bán a tháirgeadh.

3. Aosú

Cleachtas fíoneolaíoch sonrach

Ní mór fíonta “Irpinia” ag a bhfuil sonrúchán tionscnaimh cláraithe (DOC) agus de fholimistéar Campi Taurasini a scaoileadh lena dtomhailt ón 1 Meán Fómhair an bhliain i ndiaidh bhliain na buainte.

Ní féidir fíonta súilíneacha a dhéantar ag úsáid an mhodha traidisiúnta a scaoileadh lena dtomhailt níos luaithe ná 18 mí ón 1 Deireadh Fómhair an bhliain de na fíonchaora is déanaí a buaineadh sa mheascán.

b. Táirgeacht uasta:

1. “Irpinia”: Lena n-áirítear súilíneach, rosé lena n-áirítear súilíneach, dearg lena n-áirítear súilíneach, fíon óg 10 000 cileagram fíonchaor in aghaidh an heicteáir

2. “Irpinia”: Coda di Volpe, Falanghina lena n-áirítear Passito, Fiano lena n-áirítear súilíneach agus Passito, Greco lena n-áirítear súilíneach agus Passito 12 000 cileagram fíonchaor in aghaidh an heicteáir

3. “Irpinia”: Piedirosso, Sciascinoso, Aglianico lena n-áirítear Aglianico a coipeadh gan na craicne lena n-áirítear súilíneach 12 000 cileagram fíonchaor in aghaidh an heicteáir

4. “Irpinia”: Aglianico Passito, fíon licéir Aglianico 12 000 cileagram fíonchaor in aghaidh an heicteáir

5. Folimistéar “Irpinia” Campi Taurasini: Aglianico 11 000 cileagram fíonchaor in aghaidh an heicteáir

6. Limistéar geografach críochaithe

“Irpinia”, le haghaidh gach uile chineál, cé is moite d’fholimistéar: na limistéir atá oiriúnach do shaothrú fíniúna ar fud chríoch riaracháin chúige Avellino; folimistéar “Irpinia” Campi Taurasini: an chríoch riaracháin iomlán de na bardais a leanas: Taurasi, Bonito, Castelfranci, Castelvetere sul Calore, Fontanarosa, Lapio, Luogosano, Mirabella Eclano, Montefalcione, Montemarano, Montemiletto, Paternopoli, Pietradefusi, Sant’Angelo all’Esca, San Mango sul Calore, Torre le Nocelle, Venticano, Gesualdo, Villamaina, Torella dei Lombardi, Grottaminarda, Melito Irpino, Nusco, Chiusano San Domenico.

7. Príomhchineál(acha) fíonchaor

Aglianico N - Ellenica

Coda di Volpe Bianca B - Coda di Volpe

Falanghina B

Fiano B

Greco B

Piedirosso N - Palombina

Sciascinoso N

8. Tuairisc ar an nasc, ar na naisc

Irpinia

Is réigiún stairiúil agus geografach é Irpinia i ndeisceart na hIodáile, atá mar chuid de chúige Avellino anois. Tá sé lonnaithe sa chuid lárnach oirthearach de Campania. Agus é talamhiata, is limistéar sléibhtiúil é den chuid is mó.

Tá traidisiún ársa fíonsaothrúcháin sa chúige. Tá sé uathúil mar gheall ar an éagsúlacht suntasach ithreach agus saintréithe aeráide a bhaineann leis, agus iad mar thoradh ar shliabhraonta Partenio agus Terminio a ritheann tríd an limistéar. Is as an éagsúlacht sin a eascraíonn cineálacha éagsúlacha fíonsaothraithe, iad éagsúil le chéile i dtéarmaí achar plandála agus fás fíniúna den chuid is mó. Tá go leor éagsúlachta le fáil sna tailte i limistéar Irpinia, ag brath ar a suíomh.

Is meascán de ghleanna agus de chnoic atá le fáil ar an talamh, agus casann roinnt aibhneacha agus sruthán tríthi freisin. Aibhneacha suntasacha atá le fáil sa limistéar is ea an Calore Irpino, an Ofanto agus an Sele.

Gné shuntasach a bhaineann leis is ea Mullach Apennine, a roinneann limistéar Irpinia ina dhá leath. Ar thaobh amháin, faightear fánaí Thoirian atá i limistéar Avellino. Ar an taobh eile, faightear na fánaí Aidriadacha atá i limistéirSant’Angelo dei Lombardi agus Ariano Irpino.

I dtéarmaí tír-raoin, is pátrún cnoc agus sléibhte atá le fáil in Irpinia. Tá ceantar sléibhe le fáil sa chuid níos cothroime, agus baineann méideanna tonnaíola éagsúla leis agus roinnt limistéar teoranta d’urlár an ghleanna.

Is le dhá shliabhraon Apennine, Terminio agus Partenio, a chruthaítear an chuid sléibhtiúil agus ritheann siad tríd an limistéar. Eascraíonn cineálacha éagsúlacha fíonsaothraithe as na sliabhraonta agus na cineálacha sin éagsúil óna chéile i dtéarmaí achar plandála agus fás fíniúna go príomha. Tá go leor éagsúlachta le fáil sna tailte i limistéar Irpinia, ag brath ar a suíomh.

Is flúirseach iad limistéir ina bhfuil ithreacha scaoilte. Baineann saintréithe comhchosúla leo mar atá ag na hithreacha sa limistéar timpeall na Veasúive mar gheall ar an luaithreamhán bolcánach a bheith ann, go háirithe i limistéar lárnacha an chúige ina bhfuil abhantrach Avellino, agus é le fáil i limistéir a forbraíodh ar fhosuithe ó Eocene agus ó Pliocene. Níl na hithreacha clochach ach tá go leor cré agus cothaitheach iontu, tá siad alcaileach den chuid is mó, go háirithe i limistéir chnocacha an fhána thuaisceartaigh agus sa limistéar oirthearach.

Is sa limistéar sin is féidir na samplaí is deise d’fhíonsaothrú Campania a aimsiú: fíonta geala amhail Fiano, Greco, Coda di Volpe agus Falanghina; agus fíonta dearga amhail Aglianico, Piedirosso agus Sciascinoso.

Tá na tosca stairiúla agus daonna atá nasctha le limistéar táirgthe den sórt sin ríthábhachtach, agus is trí thraidisiún fada a chuidigh siad le fíonta “Irpinia” a tháirgeadh.

Tá fíniúnacha á saothrú sa limistéar ó thús an tsaoil. Bhí nasc dlúth i gcónaí leis an Sabato, abhainn a shruthaíonn tríd an limistéar, agus ba as sin a tháinig an t-ainm a chuirtear ar áitritheoirí an limistéir, is é sin daoine Saibíneacha. De réir Livy, ba threibh Samnite iad a chuir fúthu in abhantrach an Sabato.

Tháinig rath ar an limistéar mar áit lárnach chun fíonsaothrú a bhunú agus a fhorbairt sa 19ú haois a bhí leis na fosuithe ollmhóra sulfair a aimsíodh i mbardas Tufo. Chuideodh an sulfar a bhí ann agus an inrochtaineacht sulfair leis an mborradh i bhfíonshaothraithe ar fud cheantar Irpinia agus d’eascair teicníc chun cóireáil a dhéanamh ar na fíonchaora le táirgí sulfair chun na triopaill a chosaint ó phataiginí seachtracha.

Tharla an fhorbairt ba mhó ar gheilleagar fíon-bhunaithe Irpinia na linne seo i dtreo deireadh an 19ú haois, nuair a thosaigh daoine ag onnmhairiú fíonta ar scála mór ó Irpinia chun na Fraince. Bhí an-tóir ar an bhfíon ó Irpinia, agus bhí meánphraghasanna idir 25 agus 30 lire in aghaidh centara (75 chileagram). D’éirigh fíniúnacha le bheith ar an bhfoinse saibhris ba thábhachtaí sa chúige (A. Valente). An tráth sin, bhí an limistéar plandáilte ní ba mhó na 63 000 heicteár, agus bhí ní ba mhó ná 2 000 heicteár den mhéid sin speisialaithe (F. Madaluni, 1929).

In 1835, tuairiscíodh san fhoilseachán Il Giornale Economico del Principato Ulteriore [Iris Eacnamaíoch de Principato Ultra] ar fhíonghoirt nua a tógadh sa limistéar, chomh maith le nuachóiriú saoráidí a bhí ann cheana agus trealaimh, agus iad mar fhianaise dhobhréagnaithe den stair ann. Cuirtear críoch leis an alt le liosta straitéisí nach mór a leanúint.

Tá fianaise an-suimiúil le fáil sna taifid ón gCoiste Talmhaíochta freisin, ar cruthaíodh é leis an athchóiriú a rinneadh ar Chumann Eacnamaíoch Principato Ultra de bhun Fhoraithne Ríoga ón Aire Talmhaíochta an 23 Nollaig 1866.

Go stairiúil, sheas táirgeadh fíonchaor agus fíona mar fhoinse thábhachtach ioncaim le haghaidh talmhaíochta áitiúla. Bhí Irpinia ina cheannaire i gcúrsaí táirgeachta fíonchaor i measc chúigí na hIodáile ar feadh tréimhse fhada. In 1923, i réamhrá le Blianiris Fíonsaothraithe na hIodáile, mhaígh an Seanadóir, Arturo Marescalchi, go raibh Irpinia ar an tríú cúige d’Iodáil, agus táirgeacht fíona de 2 319 000 heicteár aige.

I gceantair ina raibh ithreacha le go leor luaithreamháin bolcánaigh, níor tháinig phylloxera i réim go héasca. Dá bhrí sin, tráth a cailleadh torthaí i limistéir fíonsaothrúcháin eile, bhí Irpinia mar stór tábhachtach de sholáthairtí nua le haghaidh táirgeoirí ar scriosadh an eipidéim iad.

Dúirt Amedeo Jannacone an méid seo a leanas sa chuntas ó 1934 I vini dell’Avellinese (Fíonta ó limistéar Avellino): “Is léir go seasann an tionscal fíona in Irpinia do ghníomhaíocht talmhaíochta ar scála ollmhór, rud a chiallaíonn go bhfuil caipiteal suntasach i gcúrsaíocht a théann chun tairbhe neart teaghlach tuaithe gach bliain”. Tá rathúnas eacnamaíoch neart sráidbhailte i gcúige Avellino mar gheall, thar aon ní eile, ar fhíon a tháirgeadh agus a dhíol. Ba leis an rathúnas sin a tháinig dul chun cinn dobhréagnaithe i ngach réimse a bhaineann le gníomhaíocht talmhaíochta, agus go deimhin saol na ndaonraí tuaithe.

Sa 19ú haois, bhí an táirgeacht níos mó ná milliún heictilítear agus onnmhairíodh é go forleathan. Chumhachtaigh gníomhaíocht fíonsaothraithe ar fud an chúige an geilleagar talmhaíochta le haghaidh na mblianta. Tá taifid sa chlár talmhaíochta ar shuimeanna ollmhóra airgid, thart ar 500 milliún lire ag an tráth sin, a infheistíodh sa gheilleagar tuaithe agus sa tsochaí thuaithe. Tógadh an chéad iarnród in Irpinia chun tacú le síneadh na ngníomhaíochtaí. Tugadh “ferrovia del vino” [iarnród an fhíona] air le himeacht ama agus nascann sé na limistéir táirgeachta fíonsaothraithe is mó agus is fearr i gcnoic Sabato agus Calore go díreach leis an margadh san Iodáil agus le margadh na hEorpa. Go háirithe sa limistéar ina saothraítear cineál Greco, tá neart stáisiún fós á n-oibriú: Tufo, Prata, Taurasi agus Montemiletto.

In 1878, bunaíodh Scoil Ríoga Fíonsaothraithe Avellino agus chuir sé go mór leis an limistéar a d’éirigh le bheith ar cheann de na lárionaid ba thábhachtaí d’fhíonsaothrú na hIodáile.

Léirítear sna foinsí go raibh an scoil ann mar spreagthóir don dul chun cinn sóisialta agus eacnamaíoch, bhí Avellino agus an earnáil fíonsaothraithe a ghabh leis ar cheann de na cúigí ba mhó san Iodáil maidir le táirgeadh agus ollmhairiú fíona, chuig an Fhrainc go príomha.

Ba as sin a tosaíodh trialacha a dhírigh ar theicnící táirgeachta a fheabhsú chun fíniúnacha agus fíonta ar ardchaighdeán a chruthú, agus ar an raon táirgí a chuirtear ar an margadh a shíneadh agus a fhorbairt. Ar an mbealach céanna, tógadh na céimeanna tosaigh chun fíonta súilíneacha a tháirgeadh ó chineálacha fíonchaor áitiúil, go háirithe Fiano, Greco agus Aglianico, agus táirgeadh iad ag úsáid an mhodha umair nó i mbuidéil ag úsáid an mhodha thraidisiúnta.

Bhí earnáil fíonsaothraithe Irpinia chomh láidir sin gur chumhachtaigh sí forbairt earnáil tacaíochta láidir, agus forbraíodh ceardlanna ina díríodh ar spraeirí pumpa agus saintrealamh eile don fhíonsaothrú a tháirgeadh agus a dhíol, mar aon le trealamh fíoneolaíochta, bairillí agus cascaí.

Ar leibhéal eolaíochta, aithníodh luach teicniúil agus eacnamaíoch fhíonta Irpinia arís agus arís eile i staidéir a rinneadh ar chineálacha fíonchaor agus fíoneolaíochta.

Ba mar gheall ar na fíniúnacha forleithne a bainistíodh go cúramach ar fud Irpinia le himeacht na n-aoiseanna ar forbraíodh córais traenála fíniúna éifeachtacha sa limistéar a bhí oiriúnach do na riachtanais teicniúla agus táirgeachta atá ag fiseolaíocht na bhfíonchaor a shaothraítear ann.

Áirítear leo siúd: an córas traenála is gnách ar a dtugtar “Alberata Taurasina” nó “Antico Sistema Taurasino”, a úsáidtear le haghaidh Aglianico agus cineálacha fíonchaor dearg. Is córas eile é “Avellinese”, a úsáidtear go forleathan chun cineálacha fíonchaor geal a shaothrú: Greco, Fiano, Coda di Volpe, etc.

Ba mar gheall ar na fíniúnacha forleithne a bainistíodh go cúramach ar fud Irpinia le himeacht na n-aoiseanna ar forbraíodh córais traenála fíniúna éifeachtacha sa limistéar a bhí oiriúnach do na riachtanais teicniúla agus táirgeachta atá ag fiseolaíocht na bhfíniúnacha a shaothraítear ann. Tá sé tábhachtach freisin go bhfuil aeráid measartha ann in Irpinia gan aon teocht ró-ard nó ró-íseal, gan geimhreadh dian, flichshneachta ná sneachta. Bíonn an samhradh sách séimh. Bíonn go leor frasaíochta ann i gcaitheamh na bliana, idir 800 agus 1 200 milliméadar ag brath ar an limistéar.

Tá na teochtaí, an bháisteach agus patrúin ghaoithe an limistéir beagnach foirfe le haghaidh an próisis aibithe céim ar céim agus cothromaíocht siúcra agus aigéadachta, gnéithe a chumasaíonn táirgeacht fíonta ar ardchaighdeán.

Is léir go bhfuil na toscaí fabhracha sin ann mar gheall ar an suíomh geografach, an tírdhreach droimneach agus ar na hathruithe suntasacha atá ann idir an lá agus an oíche. Tá sé sin tairbhiúil do na fíonchaora go háirithe le linn tréimhsí thús an aibithe agus aibithe.

Tá na coinníollacha sin go hiontach chun fíniúnacha a fhás agus le haghaidh forbairt céim ar céim na gcomhdhéanamh uile a bhaineann le fíonchaora atá ag aibiú. Cumasaíonn siad táirgeadh fíonchaor ag a bhfuil cothromaíocht foirfe idir aigéadacht agus siúcra as a dtagann fíonta súilíneacha ag a bhfuil blasanna céadfacha an-sainiúil. Ba cheart a thabhairt faoi deara freisin, i ndiaidh an Dara Cogadh Domhanda, bhí an cúige seo ar cheann de na chéad limistéir san Iodáil a d’fhorbair táirgeacht fíonta geala ar ardchaighdeán a bhí deacair le coimeád agus le hiompar ag an am céanna. Táirgeann na saintréithe ithreacha agus aeráide, le cúnamh ó theicneolaíochtaí nua-aoiseacha, fíonta geala, fíonta rosé agus fíonta geala ó fhíonchaora dearga, ag a bhfuil saintréithe cinntitheacha agus sainiúla. Sna 1970idí, dheimhnigh na fíonta sin an limistéar le bheith ar cheann de na limistéir is measúla i bhfíonta geala, ag a bhfuil saintréithe cinntitheacha agus sainiúla, a tháirgeadh.

9. Dálaí breise riachtanacha (pacáistiú, lipéadú, ceanglais eile)

Limistéar fíonóireachta

Creat dlíthiúil:

Sa reachtaíocht náisiúnta

Cineál dála breise:

Maolú ar tháirgeadh sa limistéar geografach críochaithe

Tuairisc ar na dálaí:

Ní mór fíonta ag a bhfuil sonrúchán tionscnaimh cláraithe “Irpinia”, le nó d’uireasa tagairt don chineál fíniúna, agus fíonta “Irpinia” le folimistéar Campi Taurasini, a dhéanamh agus a forbairt laistigh de chríoch chúige Avellino. Ní mór aon tiontú go fíon súilíneach nó aibiú a dhéanamh sa chúige freisin.

Fanann na húdaruithe le bheith i bhfeidhm maidir le maoluithe a dheonaítear faoi Airteagal 5 de shonraíocht DOC “Irpinia”, san iarscríbhinn a ghabhann leis an bhForaithne ón Aire an 13 Meán Fómhair 2005.

Tuairisc agus cur i láthair

Creat dlíthiúil:

Sa reachtaíocht náisiúnta

Cineál dála breise:

Forálacha breise a bhaineann le lipéadú

Tuairisc ar na dálaí:

Sa tuairisc ar na fíonta ag a bhfuil sonrúchán tionscnaimh cláraithe “Irpinia” agus ina gcur i láthair, ní mór tagairt don chineál fíniúna, i gcás inarb infheidhme, a bheith le feiceáil ar an lipéad i ndiaidh an tsonrúcháin “Irpinia”. Níor cheart na litreacha a bheith níos mó ná na litreacha a úsáidtear chun an sonrúchán tionscnaimh a léiriú.

Maidir le fíonta den chineál “Irpinia Aglianico a coipeadh gan na craicne”, agus maidir le fíonta súilíneacha, tá an léiriú “coipeadh gan na craicne” riachtanach. Ní mór é a bheith le feiceáil díreach faoin ainm “Irpinia Aglianico”, i litreacha nach mó ná na litreacha a úsáidtear chun an sonrúchán tionscnaimh a léiriú.

Bliain

Ní mór don bhliain inar táirgeadh na fíonchaora a bheith le feiceáil ar bhuidéil ina bhfuil fíon de shonrúchán tionscnaimh cláraithe “Irpinia”. Tá eisceacht i bhfeidhm maidir le fíonta súilíneacha “gan bliain fíona” agus fíonta licéir.

“Vigna” [fíonghort]

Ceadaítear an téarma “vigna” agus an logainm comhfhreagrach ina dhiaidh a bheith le feiceáil ar lipéid i gcomhréir leis na rialacha atá i bhfeidhm.

Nasc chuig an tsonraíocht táirge

https://www.politicheagricole.it/flex/cm/pages/ServeBLOB.php/L/IT/IDPagina/17662

(1) IO L 9, 11.1.2019, lch. 1.